Siteía

Siteía () on Kreikan kaupunki ja samanniminen kunta (Δήμος Σητείας, Dímos Siteías), joka sijaitsee Lasíthin alueyksikössä Kreetan alueella. Koko kunnan pinta-ala on 633,2 neliökilometriä ja väkiluku 18 318. Varsinaisen Siteían kaupungin väkiluku on 9 348 (vuonna 2011).

 Maantiede 

Siteía sijaitsee Kreetan saaren pohjoisrannikon itäosassa Kreetanmereen kuuluvan Siteíanlahden rannalla. Kaupungin keskusta muistuttaa L-kirjainta muodoltaan ja on keskittynyt sataman ympärille.

Siteían kuntaan kuuluvat myös Dionysadien saaret Dragonáda, Gianysáda ja Paximáda, Gkrántesin saaret Paximádi, Prasonísi ja Savoúra, Kaválloin saaret, Koufonísin saari ja sen lähellä olevat olevat pienet saaret Makrouló, Mármaros, Strongyló ja Tráchilos, Peristeróvrachoin saaret, sekä saaret Daskaleiá, Elása, Kymó, Mavronísi, Móchlos eli Ágios Nikólaos, Prosforá, Pseíra ja Sídero. Kunta rajautuu lännessä Ierápetran kuntaan.

 Historia 
 Antiikki 

Siteía on perinyt nimensä antiikin ajan Setaian eli Seteian kaupungilta, joka oli sisämaassa sijainneen Praisoksen poliksen eli kaupunkivaltion satamakaupunki. Se oli Mysonin, yhden Kreikan seitsemästä viisaasta, kotipaikka.

 Myöhempi historia 

Siteía tuhoutui suuressa maanjäristyksessä vuonna 1508. Tällöin kaupunki oli venetsialaisten hallussa. Vuonna 1538 merirosvot hyökkäsivät Siteíaan.

pienoiskuva|vasen|Siteían kaupunkia ja satamaa.
pienoiskuva|vasen|Kirkko Siteíassa.
Venetsialaiset kutsuivat Siteíaa ”saaren säteileväksi polttopisteeksi” (), ja pitivät sitä ”Regno di Candian” eli ”Candian kuningaskunnan” kaupallisena solmukohtana Afrikkaan ja itään. Venetsialaiset tuhosivat Siteían vuonna 1651, jonka jälkeen se autioitui pitkäksi aikaa. Vasta vuonna 1870 kaupunki jälleenrakennettiin ja se sai nimen Avnié (Αβνιέ). Nimi kuitenkin vaihdettiin Siteíaksi vastustuksen vuoksi. Runoilija Vitséntzos Kornáros oli kotoisin Siteíasta.

Nykyinen Siteían kunta muodostui, kun Siteía, Ítanos ja Léfki yhdistyivät vuoden 2011 alussa Kallikrates-suunnitelman mukaisesti.

 Nähtävyydet ja turismi 

Siteía on nykyisin rantalomakohde, mutta Kreetan monia muita kohteita rauhallisempi. Keskustan yläpuolella sijaitsee venetsialaisaikainen linnoitus, jonka turkkilaiset aikoinaan miltei tuhosivat. Nykyisin linnoitus on osittain entisöity. Linnoituksen lisäksi muita Siteían kaupungin nähtävyyksiä ovat esimerkiksi Siteían arkeologinen museo sekä kansanperinteen museo. Kunnan nähtävyyksiin kuuluvat muun muassa Toploún luostari ja Váin palmuranta.

 Liikenne 

Siteíaan päättyy saaren päätie eli EO90-kansallistie ja samalla Eurooppatie E75. Heti kaupungin vieressä sijaitsee pieni Siteían lentoasema, jolta liikennöidään Ateenaan sekä Ródokselle, Kárpathokselle ja Kásokselle.

 Koulutus 

Siteíassa toimii osa Kreikan Välimeren yliopistosta.

 Kunnan osat 

Vuoden 2011 kuntauudistuksesta lähtien Siteían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ítanos Karýdi Kamára 3 Karýdi 43 Lagkáda 40 Mitáto Ágios Nikólaos 0 Chónos 0 Kryonéri 16 Mitáto 7 Vrysídi 21 Xirolímni 4 Palaíkastro Agkáthia 138 Chióna 24 Chochlakiés 19 Koureménos 15 Kyriamádi 39 Lýdia 0 Mertýdia 2 Palaíkastro 953 Toploún luostari (Moní Toploú) 8 Vígla 29 Zákros Adravástoi 29 Ágios Geórgios 4 Azokéramos 14 Káto Zákros 20 Kellária 10 Klisídi 2 Sfáka 0 Xerokampiás 28 Zákros (Áno Zákros) 640 Yhteensä: 2 108 Léfki Agía Triáda Agía Triáda 77 Koufonísi (saari) 0 Apídia Éxo Apídi 20 Goúdouras 285 Kalós Lákkos 1 Mésa Apídi 36 Arménoi Arménoi 273 Asprólithos 49 Etiá 0 Chandrás Ágios Panteleímonas 0 Chandrás 226 Kateliónas 0 Pappagiannádes Pappagiannádes 55 Sklávoi 18 Sykéa 182 Vorí 13 Zíros Agía Eiríni 0 Agriliá 0 Chamaítoulo 6 Kaló Chorió 9 Lamnóni 0 Xerókampos 54 Zíros 393 Yhteensä: 1 697 Siteía Achládia Achládia 199 Kimouriótis 5 Paraspóri 70 Ágios Geórgios Siteías Ágios Geórgios 74 Epáno Episkopí 108 Sotíra 0 Chamézi Chamézi 253 Éxo Moulianá Éxo Moulianá 247 Katsidóni Katsidóni 54 Sandáli 8 Sítanos 34 Kryá Dáfni 62 Epáno Kryá 0 Káto Kryá 37 Ríza 15 Skordílo 14 Lástros Ágio Pnévma 53 Lástros 104 Maronía Maronía 152 Mésa Moulianá Kalavrós 30 Mésa Moulianá 208 Myrsíni Myrsíni 147 Piskokéfalo Káto Episkopí 139 Piskokéfalo 642 Praisós Ágios Spyrídon 24 Kalamáfki 0 Néa Praisós 32 Roússa Ekklisía Diónysos 19 Roússa Ekklisía 194 Sfáka Ágios Andréas 74 Sfáka 248 Siteía Agía Fotiá 267 Anemomýlia 50 Dragonáda (saari) 0 Gianysáda (saari) 0 Paximáda (saari) 0 Petrás 123 Siteía 9 348 Trypitós 124 Skopí Panagía Faneroméni 20 Papadiókampos 55 Sarantápichos 133 Skopí 553 Xerókampos 13 Stavroménos Arnikó 51 Káto Drys 17 Stavroménos 61 Zou 32 Tourlotí Móchlos 121 Tourlotí 299 Yhteensä: 14 513 Yhteensä: 18 318

 Lähteet 

 Aiheesta muualla 

 Δήμος Σητείας. Siteían kunnan verkkosivut. 

*